NaiveNeuron/SloPal huggingface dataset:
Grausová, Natália, poslankyňa NR SR (2017-03-23):
Ďakujem všetkým pánom poslancom. Nebolo by možno dobré prípadne takú väčšiu diskusiu, to, čo povedal pán predseda zdravotníckeho výboru, pán poslanec Zelník, to veľmi ja kvitujem a ďakujem, že toto pripravuje. Plus prípadne ešte či nejaká prednáška buď v tej kinosále, alebo niekde, ale to dávam len na zváženie. Ďakujem. Pre širšiu verejnosť, tak som myslela, pre väčší, lebo do toho nášho poslaneckého, do tej miestnosti sa málo ľudí zmestí.
Laurenčík, Milan, poslanec NR SR (2019-02-05):
Ďakujem za slovo. Pán predseda, chcel by som poprosiť o opravu môjho hlasovania pri tlači 1290, hlasovanie č. 84, chcel som hlasovať proti a zariadenie ma vykázalo, že hlasujem za. Ďakujem.
Figeľ, Ján, podpredseda NR SR (2013-05-29):
Nech sa páči, Štefan Kuffa.
R. Kaliňák, podpredseda vlády a minister vnútra SR: (2007-05-09):
V tomto prípade hovoríme o pomerne jednoduchom zákone, ktorý nadväzuje na zákon schválený ešte v roku 2005 o Hasičskom a záchrannom zbore v znení neskorších predpisov, ktorý je ešte z roku 2000 a v rámci schvaľovania citovaného zákona boli predložené viaceré pozmeňujúce návrhy, ktorým bol Národnou radou schválený okrem iného aj pozmeňujúci návrh, týkajúci sa niektorých ustanovení upravujúcich tzv. vyrovnávací príspevok podľa § 133 zákona č. 315/2001 Z. z. v znení neskorších predpisov. Prijatím uvedeného pozmeňujúceho návrhu však došlo k vytvoreniu dvoch skupín medzi poberateľmi vyrovnávacieho príspevku pri jeho valorizácii, čo zakladá nerovnosť občanov pred zákonom. Ide predovšetkým o to, že jedna časť hasičov tento vyrovnávací príspevok valorizovaný nemá a od dátumu účinnosti iná časť tých istých hasičov tento valorizovaný príspevok má, čo jednoznačne je nedostatok, ktorý sa pri schvaľovaní tejto legislatívnej iniciatívy nepostrehol. Z tohto dôvodu Ministerstvo vnútra Slovenskej republiky vypracovalo návrh zákona, ktorým sa mení a dopĺňa zákon č. 315 o Hasičskom a záchrannom zbore, ktorého hlavným cieľom je odstrániť vzniknuté nerovné postavenie občanov pred zákonom. Vzhľadom na uvedené skutočnosti odporúčam predmetný vládny návrh zákona podporiť. Ďakujem pekne.
Kollár, Boris, predseda NR SR (2022-12-22):
Prosím, prezentujme sa a hlasujme. (Hlasovanie.) Prítomných 132 poslancov, za 54, proti 24, zdržalo sa 54. Uvedený návrh sme neschválili.
Tomáš, Erik, poslanec NR SR (2020-07-24):
Pán minister, rovnako ako môj kolega Janko Podmanický, som s napätím očakával vaše dnešné vyhlásenie, pretože aj ja, ako vás sledujem, vás považujem za principiálneho človeka. Prišli ste s tým, že si idete prevetrať svedomie a výsledkom má byť, že funkcia nemôže byť viac ako politika, ak vás správne citujem. Začali ste dobre, povedali ste, že Igor Matovič by mal odstúpiť, bolo to rovnaké, ako ste povedali, ako ste to povedali aj v prípade Borisa Kollára. Ale teraz je tu jeden podstatný rozdiel. Pri Borisovi Kollárovi ste nedodali žiadne ale, pri Igorovi Matovičovi ste už dodali ale. A toto je veľmi takým sklamaním pre mňa a sklamaním toho prevetrania vášho svedomia. Pretože týmto ale ste sa len priradili k všetkým tým pokrytcom a farizejom, ktorí vám tu v stoji tlieskali.
Kuffa, Filip, poslanec NR SR (2022-09-30):
Nedá mi ešte nespomenúť, keď sme sa bavili o tých škodách vlkom, hej, keď nám to bolo možno tak vyčítané zo strany tých chovateľov, a ja som povedal, áno, je tu takýto návrh zákona. Podnet bol síce medveď a útoky, ktoré sú tu pomaly na mesačnej báze a... ale tento návrh rieši aj iné chránené druhy živočíchov. A to, čo sa z nás ochranári smiali, že my tu ideme teraz nejako že povoľovať zabíjanie vlkov a zabíjanie bobrov, tak ja hovorím, bobor napríklad už dávno nemal byť chránený a vlk sa nikdy ani nemal stať chráneným.
Ježík, Jozef, poslanec NR SR (2024-04-24):
Pán predsedajúci, prosím, dajte hlasovať o tom, že Národná rada prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 7. júna 2024 a v gestorskom výbore do 10. júna 2024. Dajte, prosím, hlasovať.
M. Číž, podpredseda NR SR: (2008-10-28):
(Hlasovanie.) Prítomných 139 poslancov, za návrh 32 poslancov, proti 71 poslancov, zdržalo sa 34 poslancov, nehlasovali 2 poslanci. Ani tento návrh zo spoločnej správy sme neschválili.
Drábiková, Lucia, poslankyňa NR SR (2020-03-20):
Sľubujem. (Potlesk.)
Šimečka, Michal, podpredseda NR SR (2024-01-18):
Ďakujem. Pán poslanec Pročko má doplňujúcu otázku. Prosím, pán poslanec.
L. Žitňanská, poslankyňa: (2006-10-17):
Ja by som v súvislosti s predloženou novelou zákona o obchodnom registri chcela povedať pár slov o tom, že ide o návrh zákona, ktorým sa nielen transponuje smernica EÚ 2003/58/ES, ktorým sa mení pôvodná smernica upravujúca registráciu obchodných spoločností a zverejňovanie údajov o obchodných spoločnostiach, ale ktorým zároveň dochádza aj k určitému prelomu, pokiaľ ide o fungovanie obchodného registra, a síce, že bude možná elektronická komunikácia s obchodným registrom. Chcem v tej súvislosti povedať, že ide o zavŕšenie určitej, dá sa povedať, reformy obchodného registra, ktorá začala v marci 2003, keď predchádzajúca vláda schválila návrh opatrení na zefektívnenie obchodného registra. Budem veľmi stručná, ale musím povedať, že v tom čase, to znamená na jar v roku 2003, konanie pred obchodným registrom trvalo v závislosti od súdu priemerne 40 až 150 dní. Konanie pred obchodným registrom v roku 2003 bolo identifikované ako jeden z najväčších problémov podnikateľského prostredia. Konanie pred obchodným registrom vzhľadom nielen na svoju dĺžku trvania bolo považované za miesto s najväčším korupčným potenciálom na súdoch. Chcem povedať, že realizáciou opatrení na zefektívnenie obchodného registra, prijatím novej právnej úpravy na konci roku 2003, vykonaním množstva organizačných zmien na obchodnom registri, prenesením tejto agendy na vyšších súdnych úradníkov v kombinácii so zavedením novej techniky na obchodných registroch už koncom roku 2004 sme mohli konštatovať, že naozaj v súlade s novou právnou úpravou registrácia firmy na Slovensku trvá maximálne 5 dní, dnes nie je problémom. A zároveň opatrenia na obchodnom registri boli vyhodnotené v transparencii na 1. mieste medzi antikorupčnými opatreniami predchádzajúcej vlády. Predložený návrh zákona završuje návrh opatrení, ktorý bol prijatý predchádzajúcou vládou v marci 2003 a v súlade s materiálom vlastne završuje celú reformu obchodného registra tak, že po prijatí tohto zákona bude možná nielen rýchla registrácia firmy, ale aj registrácia firmy elektronickou cestou, teda emailom sa pošle návrh a emailom navrhovateľ dostane výpis, zjednodušene povedané. Aj vzhľadom na to, že ide o návrh, na ktorom som sa ešte aj osobne podieľala, budem s týmto návrhom súhlasiť a hlasovať zaň. Ďakujem pekne.
M. Číž, podpredseda NR SR: (2010-02-10):
Problém je len, že spravodajcom k uvedenému návrhu je pán poslanec Tibor Bastrnák, ktorého potrebujeme teraz k tomuto návrhu zákona. Zase ho v sále nevidím. (Reakcie z pléna.) Áno? Takže ak je náhradný spravodajca, ktorý má oprávnenie, nech sa páči, poprosím ho, môže uviesť spravodajskú správu.
Laurenčík, Milan, podpredseda NR SR (2022-06-15):
Ďakujem, pán poslanec. Prosím, zaujmite miesto pre spravodajcu. Ja otváram rozpravu. Do rozpravy som dostal písomnú prihlášku, prihlásil sa pán poslanec Radovan Kazda. Ešte predtým však sa do rozpravy prihlásil pán poslanec Krúpa ako navrhovateľ. Nech sa páči.
Laurenčík, Milan, podpredseda NR SR (2021-06-18):
Písomne sa do rozpravy prihlásil pán poslanec Štefan Kuffa, ktorému v tejto chvíli odovzdávam slovo. Nech sa páči.
Zmajkovičová, Renáta, podpredsedníčka NR SR (2014-10-16):
S faktickými poznámkami traja poslanci. Uzatváram možnosť prihlásiť sa. Pani poslankyňa Mezenská.
Figeľ, Ján, podpredseda NR SR (2013-10-25):
Na vystúpenie pána poslanca sú tri faktické poznámky. Nech sa páči, s prvou Ján Podmanický.
Šrobová, Veronika, poslankyňa NR SR (2024-01-17):
Ďakujem za slovo a ďakujem aj za vaše vystúpenie, pani kolegyňa Remišová. V posledných troch rokoch sa slovenská spoločnosť stala svedkom niekoľkých desiatok obvinení, priznaní a súdnych rozhodnutí a desiatky vysoko postavených policajtov, štátnych úradníkov, funkcionárov, sudcov a podnikateľov bolo odsúdených za činy, ktoré sa diali prevažne počas ér vlád SMER-u. Viacerí sa k nezákonnej činnosti aj priznali. Tak teda všetko nasvedčuje a ukazuje na to, že motivácia meniť Trestný zákon cez skrátené legislatívne konanie má účelové pozadie. Aj vy, Veronika, ste spomínali už zaužívaný pojem naši ľudia, ale poznáme aj pojem systém našich ľudí, pripomeňme si ako vznikli tieto pojmy. V júni 2012 policajná hliadka zastavila auto podnikateľa Ladislava Bašternáka, ktorý obiehal iné auto cez plnú čiaru, a tak ohrozil aj posádku v aute idúcom oproti. Pán Bašternák si zatelefonoval a následne vyriešil potrebné úkony s policajtmi. Títo policajti neskôr dostali telefonát a sprostredkovane im bolo tlmočené, aby tohto pána nechali tak a aby ho pustili, pretože je to „náš človek“. A teraz v roku 2024 sme opäť svedkami prípadu, v ktorom náhodne, náhodne figuruje ústavný činiteľ, nabúraný semafor, nejasný výsledok dychovej skúšky, pomalá reakcia polície. Aký príklad dávame občanom a občiankam na Slovensku, že my môžme a oni, oni nie? Alebo no a čo? Ďakujem.
P. Minárik, poslanec: (2008-10-28):
Podľa môjho názoru ústavu nie je možné prelomiť ústavným zákonom. Ústavným zákonom je možné len modifikovať ústavný poriadok tejto republiky. A preto, a vtedy písal František Šebej o inom zákone, písal o preukazovaní pôvodu majetku, možno meniť ústavnými zákonmi ústavný poriadok. Na pána Duckého, pani kolegyňa, sa choďte opýtať ministra vnútra tejto vlády, ministra spravodlivosti tejto vlády, a nie mňa.
Mazurek, Milan, poslanec NR SR (2020-09-24):
Pán minister, ja som hovoril vo všeobecnosti, že ľudia, ktorí presadzujú myšlienky ako vy, sú častokrát platení z tohto smeru a vy konkrétne celý život žijete z peňazí vlastne vychádzajúcich z propagácie tejto myšlienky. Neboli ste vy veľvyslancom v Spojených štátov amerických? Dobré vzťahy s USA nepredurčovali váš dobrý plat? A tretia vec, je mi ľúto, že minister (povedané s pobavením) zahraničia nepozná legislatívu a nevie, že sa môžete brániť (povedané s úsmevom) akokoľvek, ale poslanci majú na výroky v pléne imunitu aj napriek tomu, že ja by som sa nebál takejto žaloby, samozrejme, lebo som nič zlé nepovedal, ale vy by ste tieto veci mali vedieť a nie argumentovať niečím, čo je právny nezmysel. Čiže tak ako som povedal, vysvetlil som si to, kľudne si to prehrajte znovu a nebudete s tým mať problém.
Šimečka, Michal, podpredseda NR SR (2024-02-07):
Ďakujem pekne. Pán poslanec Majerský.
J. Blanár, poslanec: (2003-04-10):
Musím konštatovať ešte ďalšie informácie, ktoré sa nedali položiť do písomnej otázky, a to sú také, že pri zostavovaní štátneho rozpočtu na rok 2003 bol pán minister financií upozornený poisťovňami, ktoré vlastnia túto licenciu na vykonávanie zmluvného poistenia, že jednoducho je to systém, ktorý je protiústavný a že sa budú snažiť vymôcť si toto právo, čo napokon aj urobili. To znamená, že pán minister financií zrejme vedel, že je to protiústavné alebo je to spôsob, ktorý nie je systémový. To ste rovnako potvrdili aj vo svojej odpovedi, teda presnejšie v odpovedi pána ministra financií. Čiže tým pádom sme sa dostali do situácie, že 500 miliónov, približne 500 miliónov, ktoré mali tieto poisťovne odviesť a neodviedli, a celú vec riešia súdnou cestou, majú niekoľko právnych analýz, ktoré hovoria, že sú v práve, neskončí tam, kde má a doplatí zasa na to Hasičský a záchranný zbor a okrem iného aj rýchla zdravotná pomoc, čo nebolo čítané pri tej otázke a tiež to tam bolo uvedené. A, myslím si, že toto je asi neospravedlniteľné, pretože 500 miliónov je suma, ktorá by mohla dosť výrazne pomôcť v tomto roku vyriešiť žalostný stav v technike hasičského záchranného systému a nehovoriac aj v technike rýchlej zdravotnej pomoci. Žiaľbohu, musím konštatovať, že zrejme pán minister financií na toto nemyslel a zrejme to skončí tak, že 500 miliónov tohto roku tieto organizácie neuvidia. Ďakujem pekne.
Zmajkovičová, Renáta, podpredsedníčka NR SR (2013-09-11):
Teraz otváram ústnu rozpravu. Chce sa prihlásiť do rozpravy niekto ústne? Nie je tomu tak. Vyhlasujem rozpravu za skončenú. Pán minister nebude mať záverečné slovo. Pani spravodajkyňa, chcete sa ešte vyjadriť? Nie. ďakujem. Prerušujem rokovanie o tomto bode programu. Teraz pristúpime k druhému a tretiemu čítaniu o návrhu na vyslovenie súhlasu s Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Filipínskou republikou na druhej strane. Návrh vlády má parlamentnú tlač 624 a spoločná správa výborov má tlač 624a. Znovu poprosím pána podpredsedu vlády a ministra zahraničných vecí, aby odôvodnil tento návrh. Nech sa páči. (Rokovanie o návrhu na vyslovenie súhlasu Národnej rady Slovenskej republiky s Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Filipínskou republikou na druhej strane , tlač 624.)
Dostál, Ondrej, poslanec NR SR (2011-10-19):
Pán poslanec Beblavý, no to uvidíme. Myslím, že budeme mať možnosť sa v praxi o tom presvedčiť, nakoľko tieto ekonomické teórie zodpovedajú alebo nezodpovedajú realite. V každom prípade zvýšenie daňového zaťaženia to je, či to už dopadne tak alebo onak, na také alebo iné subjekty. A, pán poslanec Blanár, no ja sa nečudujem, samozrejme, tomu, že úplne inak vnímame úlohu štátu. Ja si vôbec nemyslím, že je úlohou štátu, aby hovoril v podmienkach, kde existuje konkurenčné prostredie čokoľvek do toho, že čo je primeraný zisk a čo nie je primeraný zisk. Toto je len proste regulácia na reguláciu, zavedieme dane a potom si myslíme, že to budeme nejako kontrolovať, že ustriehneme to, či sa to niekam prenesie alebo neprenesie. No ale zásadná vaša poznámka bola, že nevieme si ani predstaviť nijako inak riešiť krízu ako tak, že to naložíme na ľudí, ktorí to nespôsobili. My sme v OKS boli presvedčení, že treba to riešiť tým, že sa budú znižovať výdavky štátu, čo, samozrejme, prenesene sa dotkne aj ľudí. Je to možné riešiť tak, ako sa o tom uvažuje, že sa zvýši nejaká daň, ale to opäť sa prenesie na ľudí. Alebo to potom je možné riešiť tak, ako ste sa krízu pokúšali riešiť vy v SMER-e, keď ste boli pri moci, že ste začali enormným spôsobom zadlžovať túto krajinu. Ale to je tiež prenesenie krízy na ľudí, lebo tie dlhy takisto bude musieť niekto zaplatiť a nikto iný to nebude, ale iba ľudia.
Droba, Juraj, poslanec NR SR (2016-04-20):
Vážená kolegyňa Janka Kiššová, ďakujem. Ja tiež som prekvapený, že s takou miernou nádejou pozeráš na to, čo sa bude diať ďalšie štyri roky. Ja nemám žiaden dôvod myslieť si, že sa bude diať čokoľvek iné, ako sa dialo posledné štyri roky, a mne osud podnikateľov, drobných podnikateľov, živnostníkov, prípadne ľudí, ktorí sa živia vlastnou prácou, tiež veľmi leží na srdci a tiež som sa snažil aspoň do určitej miery bojovať za to, aby ich život bol trošku jednoduchší, čo sa však, bohužiaľ, proti, proti tomu valcu SMER-u robiť nedalo. Živnostníci sú triednym nepriateľom SMER-u, pretože sú schopní sa postarať sami o seba a takýchto ľudí SMER na Slovensku jednoducho nepotrebuje a nechce. Takže SMER štyri roky systematicky likvidoval živnostníkov, SMER systematicky likvidoval drobných podnikateľov, likvidoval slušné firmy a drukoval iba pár svojim priateľom, ako bol masér Kostka a podobní, a drukoval pár veľkých oligarchom. Takže v tomto nečakám, že by sa čokoľvek nové malo zmeniť. A ja akurát tiež sa pýtam jedným dychom a som prekvapený, že noví koaliční partneri MOST a SIEŤ nepresadili ničovaté nič, čo sa týka kontroly toho, ako, ako SMER štyri roky bačoval, aby sa aspoň niečo trošku zlepšilo a zmenilo. Takže toto som v tom programovom vyhlásení čakal, nič také som tam nenašiel a ja teda mám veľmi nízke nádeje a veľmi nízke očakávania. Ďakujem.
Hort, Milan, podpredseda NR SR (2010-10-15):
Ďakujem S faktickou poznámkou pán poslanec Mikolaj. Uzatváram možnosť prihlásiť sa s faktickou poznámkou. Pardon, pán poslanec Fronc a pán poslanec Mikolaj. Prepáčte, pán kolega.
Jurzyca, Eugen, poslanec NR SR (2018-02-01):
Ďakujem pekne za slovo. Čiže predpokladám, pán minister, že potom sa zverejnia trendy, ako by vyzerali bez tej metodickej zmeny (reakcia ministra: „aj spätne.“) aj spätne. (Reakcia ministra: „Áno, áno.“) Ďakujem pekne.
M. Číž, podpredseda NR SR: (2007-04-13):
Slovo má pán poslanec Kužma.
P. Minárik, poslanec: (2003-10-24):
Všetky výbory v stanovenom termíne tento návrh zákona prerokovali a iné výbory o tomto návrhu zákona nerokovali. Poslanci Národnej rady, ktorí neboli vo výboroch, ktorí tento návrh zákona prerokovali, nepodali gestorskému výboru v stanovenom termíne žiadne stanovisko alebo návrh k predmetnému návrhu zákona. Vládny návrh zákona o verejnom obstarávaní a o zmene zákona č. 575/2001 Z. z., tlač 326, odporúčali výbory Národnej rady takto: Ústavnoprávny výbor odporučil vrátiť vládny návrh zákona navrhovateľovi na dopracovanie, Výbor Národnej rady Slovenskej republiky pre pôdohospodárstvo prerokoval a neprijal k tomuto vládnemu návrhu platné uznesenie, pretože vo výbore hlasovali z 10 poslancov 6, 3 boli za, 2 sa zdržali, 1 bol proti. Ostatné výbory, ktorým bol vládny návrh pridelený, prijali k tomuto vládnemu návrhu zákona uznesenie, kde odporučili Národnej rade zákon schváliť. Z rokovania jediného výboru, a to gestorského, vyplynulo 34 pozmeňujúcich návrhov, ktoré máte v tlači 326a v časti 4 pod bodmi 1 až 34. Gestorský výbor odporúča tieto návrhy schváliť. Gestorský výbor na základe stanovísk výborov a v súlade s § 79 ods. 4 a § 83 rokovacieho poriadku odporúča Národnej rade Slovenskej republiky vládny návrh zákona o verejnom obstarávaní a o zmene zákona č. 575/2001 Z. z. v znení neskorších predpisov schváliť. Spoločná správa výborov obsahuje prakticky to, čo som vám predniesol. Výbor ma súčasne poveril, aby som predložil túto správu, a vybavil ma právomocami podľa § 79 ods. 5 rokovacieho poriadku. Pán predseda, prosím, otvorte rozpravu.
P. Hrušovský, predseda NR SR: (2004-10-28):
Nech sa páči, pán poslanec Galbavý.
Marcinková, Vladimíra, poslankyňa NR SR (2021-09-17):
Ďakujem veľmi pekne za, za návrhy a názory pani profesorky na túto tému. Ja, vy ste povedali, že tento zákon je nadčasový. Ja si s týmto dovolím nesúhlasiť. Nehovorí ani o ideálnom svete, ani o nadčasovosti, toto sú všetko práva, ktoré už dnes máme zaručené naozaj právnymi predpismi, ktoré prevyšujú naše vnútroštátne právo, čiže my sme nimi zaviazaní. A to, že to teraz explicitne dávame do našej zákonnej úpravy v tomto formáte, je podľa mňa pochopením našej práce ako zákonodarcu naozaj sprecizovať a doslova upratovať ten náš právny poriadok. Je to niečo, čo už dnes je právne vymožiteľné, čiže nehovoríme o nejakom novom práve. Toto právo tu už je a existuje. Samozrejme, že v novele myslím aj na život ohrozujúce operácie a takéto citlivé prípady, kedy nie je vhodné, aby tam ten rodič alebo akýkoľvek iný zástupca sprevádzal to dieťa. Čiže je zavádzajúcim tvrdením hovoriť, že na to nemyslíme. Práve naopak. Je to tam upravené a práve v tejto vete to chceme ešte precizovať, aby to bolo ešte čitateľnejšie, aby to bremeno nebolo na strane zdravotníka, ako ste uvádzali. O tom sme mali debatu pred malou chvíľou, čiže toto, toto sme odkomunikovali a v žiadnom prípade si nedovoľujem podceňovať lekárov a robiť z nášho zdravotníctva nejaké rozvojové zdravotníctvo. V žiadnom prípade. Musím povedať, že z takého nášho prieskumu, ktorý sme si s tímom robili, vychádza, že až v 80 % našich zdravotníckych zariadení už dnes sú schopní a robia to, vychádzajú v ústrety rodičom. Áno, máme aj nemocnice, kde je problém s takýmito kapacitami a bude, bude toto výzvou, ale pán minister, ja si naozaj vážim, že on dokázal toho maloletého pacienta povýšiť natoľko, že videl tam priestor na realizáciu tejto zmeny a tak sa riešia všetky zmeny podľa mňa v politike... (Prerušenie vystúpenia časomerom.)
Grendel, Gábor, podpredseda NR SR (2021-03-31):
Vyhlasujem rozpravu za skončenú. Chce zaujať stanovisko pani navrhovateľka? Nie. Pani spravodajkyňa? Takisto nie. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov a ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe v znení zákona č. 78/2008 Z. z . Vládny návrh zákona je uverejnený ako tlač 363. Spoločná správa výborov má tlač 363a. Prosím pána ministra životného prostredia Slovenskej republiky Jána Budaja, aby vládny návrh zákona odôvodnil.
Laurenčík, Milan, podpredseda NR SR (2021-01-29):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási do rozpravy niekto ústne. Konštatujem, že nie. Do rozpravy sa prihlásil iba navrhovateľ, pán poslanec Roman Foltin. Nech sa páči, máte slovo.
Grendel, Gábor, podpredseda NR SR (2023-05-03):
Pán poslanec Alojz Baránik.
Kollár, Boris, predseda NR SR (2022-12-13):
Vážené pani poslankyne, vážení páni poslanci, budeme pokračovať v prerušenom rokovaní a najskôr sa chcem opýtať predsedu poslaneckého klubu OĽANO, ktorý si vypýtal 30-minútovú prestávku, či chce tlmočiť, nemusí to využiť, ale či chce tlmočiť stanovisko klubu. Ďakujem pekne. S ďalším procedurálnym návrhom pán poslanec Fico. Nech sa páči, máte slovo. Pardon. Mne to tuná vyskakovalo vás. Neviem. Dobre. Tak.
P. Hrušovský, predseda NR SR: (2005-09-27):
(Hlasovanie.) 137 prítomných, 65 za návrh, 7 proti, 57 sa zdržalo, 8 nehlasovalo. Neschválili sme návrh. Prosím ďalší návrh. J. Drgonec, poslanec: Ďalší návrh je návrh, ktorý predložil pán poslanec Madej a týka sa čl. 92a Ústavy Slovenskej republiky – vytvorenie vyšetrovacieho výboru. Predkladateľ vzniesol námietku, že ide o návrh, ktorý je nad rámec právnej úpravy.
M. Hort, podpredseda NR SR: (2007-07-02):
Konštatujem, že písomne sa do rozpravy prihlásilo 6 poslancov, za poslanecký klub SDKÚ – DS Viliam Novotný, za poslanecký klub KDH pani Mária Sabolová, za poslanecký klub SMK pán Tibor Bastrnák, ďalej písomne sa prihlásili pán Pataky, Janiš a Slafkovský. Prvý prihlásený do rozpravy za poslanecký klub SDKÚ – DS je pán Novotný. Nech sa páči, máte slovo.
Hrušovský, Pavol, predseda NR SR (2011-10-21):
Hlasujeme, páni poslanci. 6, 5 a 19 zo spoločnej správy. (Hlasovanie.) 146 prítomných, 1 za, 59 proti, 84 sa zdržalo, 2 nehlasovali. Návrh sme neschválili. Prosím ďalší návrh.
Přidal, Alojz, poslanec NR SR (2015-04-17):
Pán kolega Jarjabek, ja ťa mám rád, ja nechcem ti povedať (vyslovené s pobavením), aby si ma mal rád aj ty, ako nechcem ti to povedať. Počúvaj, ty si tu dneska oznamoval národu to, čo vedel. Veď tí ľudia všetci vedia, že my sme tu s Mečiarom boli najlepší kamaráti. Načo hovoríš nepodstatné veci? Však hovor podstatné. Dušan, vieš čo sa dneska stalo na tlačovke, čo Fico oznámil národu? Vieš, čo povedal? On odpustil Denníku N, to bola najcennejšia informácia z celej tej tlačovky. On odpustil Denníku N, to jediné bolo nové na tej tlačovke, ináč nič. „Bejbiny“ nezaberajú, jednoducho nič iné nepovedal, len že odpustil Denníku N. Takže to je skvelé. Ja nemôžem robiť celú nedeľu, nemôžem, lebo ja ako pobirmovaný katolík musím ísť na omšu, jednoducho tú hodinu robiť nemôžem, ale inač celý čas som tu k dispozícii a môžeme robiť.
Danko, Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Prítomných 145 poslancov, za 103 poslancov, zdržalo sa 42 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laurenčík, Milan, podpredseda NR SR (2020-11-04):
Ďakujem za slovo. Pán kolega, áno, máš pravdu. Moje vystúpenie bolo vlastne inšpirované tým naším dnešným ranným rozhovorom. Ja som to zobral ako dobrý nápad z tvojej strany, a preto som chcel vyzvať aj kolegov, aby takto učinili. Ozaj, ozaj to môže byť symbolom a dneska symboly sa nosia, takže keď takýto symbol Národná rada vyšle, tak určite to bude mať nejakú hodnotu. Ďakujem veľmi pekne.
Danko, Andrej, podpredseda NR SR (2024-04-18):
Ďakujem. Pokračujeme v rozprave, pán poslanec Ledecký, nech sa páči.
A. Belousovová, podpredsedníčka NR SR: (2007-03-22):
Zároveň sme vyčerpali teda všetkých, ktorí boli prihlásení v zmysle rokovacieho poriadku do rozpravy a vyhlasujem preto rozpravu za skončenú. Chcem sa opýtať navrhovateľa, či chce zaujať stanovisko k rozprave. Nie, pán minister? (Odpoveď ministra: Nie.) Nie. A takisto, či si žiada záverečné slovo aj spoločný spravodajca? Nie? Ďakujem. Prerušujem rokovanie o tomto bode programu. A ďalej v rokovaní 8. schôdze budeme pokračovať druhým čítaním o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005 Z. z. a o doplnení zákona č. 507/2001 Z. z. o poštových službách v znení neskorších predpisov . Vládny návrh zákona ste dostali pred prvým čítaním ako tlač 157 a spoločnú správu výborov máte ako tlač 157a. Prosím teda ministra financií Slovenskej republiky pána Jána Počiatka, aby vládny návrh zákona odôvodnil. Máte slovo, pán minister.
Bugár, Béla, podpredseda NR SR (2016-09-14):
Pani poslankyňa Shahzad, nech sa páči.
P. Paška, predseda NR SR: (2010-02-02):
(Hlasovanie.) 137 prítomných, 120 bolo za, 17 sa zdržalo. Návrh sme schválili. Pán poslanec Valocký bude uvádzať hlasovanie v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1385.
Matovič, Igor, poslanec NR SR (2011-12-08):
Pán poslanec Dostál, mám presne taký istý pocit ako vy. Hanbil som sa za našich reprezentantov, ktorí schválili zákon, že sme mohli stavať na cudzích pozemkoch bez toho, aby sme sa s nimi dohodli. Dnes som v podstate tuná v tomto pléne a tiež som vlastne reprezentant, ktorý o takýchto zákonoch hlasuje, a hanbím sa za kolegov, ktorí takýto predložili do parlamentu a za tento zákon hlasovať budú, lebo znova je to pošliapavanie ľudských práv. Ale nečudujme sa. Tým predošlým hlasovaním o tom presunutí poslaneckých návrhov zákonov sme si, alebo, lepšie povedané, tie strany, ktoré za to hlasovali, dokázali, že oni nie sú ďaleko mentálne od našich kolegov zo SMER-u a dokopy sú to všetci boľševici, ktorým nezáleží na nejakých ľudských právach a bez problémov ich pošliapu a budú sa tváriť, ako ochraňujú záujem Slovenskej republiky.
P. Hrušovský, predseda NR SR: (2005-06-21):
(Hlasovanie.) 132 prítomných, 117 za, 10 sa zdržalo, 5 nehlasovalo. Body, tak ako ich uviedol z informácie výboru pre obranu a bezpečnosť pán spoločný spravodajca, sme schválili. Nech sa páči. L. Ladányi, poslanec: Ďalej budeme hlasovať o bode 5 z informácie.
Pellegrini, Peter, podpredseda NR SR (2020-07-08):
Pán poslanec Žiak.
Pellegrini, Peter, podpredseda NR SR (2020-04-24):
Pán poslanec Krajčír.
Grendel, Gábor, podpredseda NR SR (2022-05-10):
Ako posledný s faktickou poznámkou pán poslanec Ďurica.
Hrnčiar, Andrej, podpredseda NR SR (2017-10-18):
Reakcia na faktické poznámky – pán poslanec Viskupič.
Laurenčík, Milan, podpredseda NR SR (2021-06-30):
Na vaše vystúpenie evidujem tri faktické poznámky. Končím možnosť prihlásiť sa. Ako prvý vystúpi pán poslanec Ondrej Ďurica, nech sa páči.
Kuffa, Štefan, poslanec NR SR (2021-06-18):
Už akokoľvek rozhodnete, nech sa páči, ale bolo to schválené takto.
Laurenčík, Milan, podpredseda NR SR (2021-06-15):
Pán poslanec Peter Osuský, nech sa páči.
Pčolinský, Peter, podpredseda NR SR (2023-06-21):
Pani poslankyňa Romana Tabák.
Érsek, Árpád, minister dopravy a výstavby SR (2019-10-17):
Musíme byť pripravení, pán poslanec, pre Boha živého (smiech v sále), však tam robí skoro 700 ľudí, tak niekto to musí pripraviť. Ale nechcem vás prezrádzať, nechcem vám prezradiť tajomstvo, lebo vy tam chodíte, dobre to poznáte. Ďakujem pekne. (Ruch v sále.)
Danko, Andrej, predseda NR SR (2016-09-21):
Ďakujem. Poprosím ešte raz o kľud v sále. S reakciou na faktické poznámky pán poslanec Peter Pčolinský.
Laššáková, Jana, podpredsedníčka NR SR (2013-10-18):
Ďakujem, pán minister, zaujmite miesto určené pre navrhovateľov. A prosím spoločného spravodajcu z ústavnoprávneho výboru poslanca Martina Poliačika, aby informoval Národnú radu o výsledku rokovania výborov o tomto návrhu. Pán poslanec Poliačik. Bol tu, chvíľočku vás poprosím, kým príde pán spravodajca. (Krátka pauza pre neprítomnosť spravodajcu.) Už ide? Dobre, dobre. Nech sa páči, pán poslanec, máte slovo.
Mihál, Jozef, poslanec NR SR (2019-09-18):
Ďakujem za diskusiu. No k tomu mediánu. No jednoducho Štatistický úrad to nesleduje. Neviem prečo, no skrátka nemá také zadanie. Tak mu ho dajme. Jednoducho nech vieme, koľko to je, pretože, pani kolegyňa, tých 70 eur, podľa mňa to nie je celkom pravda. Ja mám za to, že je to možno ešte viac ten rozdiel. Ale hovorím, to sú len také, no nech sa nikto z nás neurazí, ani vy, ani ja sa neurazím, to sú len jednoducho odhady, pretože my to nevieme, my to nevieme inak, len odhadnúť. Štatistický úrad robí výberové zisťovanie, kde ten medián je, ale to sú len určité profesie, len určité odvetvia výroby, priemyslu, služieb a podobne. Nie je to objektívne. Takže..., a preto je ten medián lepší, pretože my si musíme uvedomiť, že je na tom našom Slovensku skrátka obrovský rozdiel v tých mzdách, obrovský rozptyl. Či je to východ, západ, tak ste aj vy komentovali vo faktickej, alebo medzi jednotlivými profesiami. Informatici na Slovensku zarábajú relatívne slušne, ale povedzme zamestnanci v niektorých službách alebo aj v niektorých výrobných nejakých závodoch zarábajú strašne málo. Je tam veľký rozptyl, a preto treba aj k tej hodnote, lebo to má byť garantovaná mzda pre každého najmenej. Čiže treba k tomu pristupovať veľmi citlivo. Ja som ešte pre krátkosť času nedodal, že bolo by dobré, keby sme rešpektovali odporúčanie Európskej komisie na zriadenie tzv. Rady pre konkurencieschopnosť. Tá už dávno mala byť zriadená a tá by mala byť taký určitý arbiter, ako nezávislí odborníci, niečo ako Rada pre rozpočtovú zodpovednosť a tí by mali možno to konečné slovo a stanovili by výšku minimálnej mzdy. Vzhľadom napríklad na to, že... (Reakcia z pléna.) Aha, pozor... (Prerušenie vystúpenia časomerom.)
Laššáková, Jana, podpredsedníčka NR SR (2014-09-11):
Pokračujeme v prerušenom rokovaní hlasovaním v prvom čítaní o vládnom návrhu zákona o niektorých opatreniach súvisiacich s oznamovaním protispoločenskej činnosti (tlač 1111). Prosím spravodajkyňu ústavnoprávneho výboru Annu Vittekovú, aby uviedla hlasovanie. Nech sa páči, pani spravodajkyňa. (Hlasovanie o vládnom návrhu zákona o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov , tlač 1111.)
Blaha, Ľuboš, poslanec NR SR (2021-06-16):
Ďakujem pekne. Pán poslanec Šefčík, vy ste si naozaj poplietol schôdzu. (Povedané so smiechom.) My neodvolávame Roberta Fica. My odvolávame Romana Mikulca. Čas Roberta Fica a jeho vlády vyprchal a vy ste teraz tí, ktorí máte možnosť veci meniť. Ale o tom ste nehovorili. Nehovorili ste o tom, ako ste tu vytvorili systém udavačov, nehovorili ste o kauzách, korupčných kauzách, rodinkárskych kauzách pána Mikulca. Vy ste si tu prečítali príhovor, ktorý keby ste prečítali pred ôsmimi rokmi, tak by bol rovnako asi aktuálny, lebo nijak sa netýkal dnešnej schôdze. Ako ja vám neberiem, dobre, tak mali ste plný nenávisti, zloby, nech sa páči. Ale čo je vážnejšie a čo je ďaleko dramatickejšie, je to, čo už tu naznačili kolegovia, tak vy tu podáte svoj životný výkon v rektálnom skialpinizme, aby ste pomohli svojej vláde, svojmu milovanému Matovičovi a Mikulcovi, tak to tu čítate oduševnene, aký je ten Robert Fico zlý, ako za všetko môže ten najväčší zloduch, ale nikto vás napočúva z vašich súdruhov, nikto z ministrov nemôže dôjsť pohladiť, oceniť, pohladkať po hlavičke, že ako ste to krásne naložili tomu Robertovi Ficovi. Veď ale to je strašne neúctivé voči vám, pán kolega. Ja len kvôli vašemu dobru by som chcel poprosiť, že či by sme teda nezavolali aspoň pani Milanovú, lebo tá je na vláde absolútne nepotrebná, to všetci vieme. Však ani nevedia, či tam sedí, nesedí. Nikto o nej nevie na Slovensku. Tak keby mohla aspoň pani ministerka Milanová nahradiť na chvíľočku pána Mikulca, že by ju tam nejaký štátny tajomníček, tam na tej vláde, nahradil. Viete, lebo buďme úplne seriózni, no tak parlament je nadradený vláde. A sa nemôže stať, že my odvolávame ministra vlády a oni si spravia schôdzku vlády a vykašlú sa na nás. A toto ako pán Boris Kollár, predseda Národnej rady, toleruje? Však si z neho robia handru. To nie z nás. Ako my máme menšinu v tomto parlamente. Z vás robia handry, pán kolega, z vás osobitne, pán kolega Šefčík. Čiže skúste byť v tomto prípade aspoň tak dôsledný, ako ste boli počas našej vlády. Ďakujem.
Paška, Pavol, predseda NR SR (2014-05-29):
Pán poslanec, ako v dobrom vám teraz hovorím, až by ste ma boli prekvapili, keby ste to neboli povedali, ale skutočne nebudeme mať o čom hlasovať. Ale vy možno nájdete niečo, aby ste, takže krátka prestávka do 17.11 a budeme pokračovať. (Prestávka.) (Po prestávke.)
Kamenický, Ladislav, poslanec NR SR (2016-09-06):
Ďakujem. Pán poslanec Rajtár, ja by som len chcel jednu vec pripomenúť, bavíme sa tu o daňovej medzere, to je o, medzi tým optimálnym výberom a tým, čo sa vyberá. Najnižší výber alebo teda efektívna miera výberu DPH bola za Radičovej vlády 12,5-percenta. Dnes je 14,5 a vy tu hovoríte, ako keby vy ste, alebo za tej, za tej vlády, kde ste vy boli, sa vyberali tie dane lepšie. To je jedna poznámka. Nepáči sa mi veľmi zovšeobecňovanie, ktoré používate, hádžete všetkých do jedného vreca, veľmi to spolitizovávate. Proste poďme sa baviť odborne. Treba si pozrieť, čo urobila bývalá vláda pre výber daní. Pred chvíľou ste tu kritizovali, sa vybralo o 1,3 mld. viac, že sa tu niekto kopol v prognózach a podobne. Ale jak povedal aj pán minister, tri štvrtiny z toho je práve ten boj s daňovými únikmi, prečo sa vybralo o tých 1,3 mld. viac. Zaviedli sa kontrolné výkazy DPH, iné krajiny si berú za príklad nás. Ja nechcem povedať, že všetko je ideálne, ale, ale skutočne všetko dehonestovať, to sa mi skutočne nepáči. Treba, treba, si myslím, tak ako aj pán Jurzyca povedal, na začiatok príde, že poviem niečo pozitívne a potom budem niečo kritizovať, ale ja som v tom vašom vystúpení nič pozitívne nevidel a zdalo sa mi, že jeden prípad sa berie, že to robia všetci, a to sa mi skutočne nepáči. Ďakujem pekne. (Potlesk.)
Baláž, Radovan, poslanec NR SR (2019-11-28):
Ďakujem pekne za slovo. V rozprave vystúpila, vystúpili štyria poslanci, pričom pani poslankyňa Kiššová aj pán poslanec Galek podali rovnaký návrh, a to, aby sme nepokračovali v rokovaní o tomto návrhu zákona. Preto budeme hlasovať len o jednom tomto návrhu. Dajte, prosím, hlasovať o návrhu pani poslankyne Kiššovej nepokračovať v rokovaní.
Laurenčík, Milan, podpredseda NR SR (2022-05-04):
Pán poslanec, chcete reagovať na faktickú poznámku? Nech sa páči.
Bugár, Béla, podpredseda NR SR (2016-11-30):
Prezentujme sa a hlasujme. (Hlasovanie.) Prítomných 145 poslancov, za 102, proti 14, zdržalo sa 29 poslancov. Konštatujem, že sme postúpili návrh zákona do druhého čítania.
E. Bauer, poslankyňa: (2003-05-22):
Z. Martináková, podpredsedníčka NR SR: Ďakujem, pani poslankyňa. Pán poslanec Maxon. M. Maxon, poslanec: Ja som presvedčený, že pani spravodajkyňa v tomto prípade nemá pravdu. Týka sa to tej istej veci, ale rieši sa to iným spôsobom, to znamená, že pokiaľ by prešiel iný návrh, ktorý upravuje toto percento, tak je potrebné dať o tom návrhu hlasovať. Z. Martináková, podpredsedníčka NR SR: Pán poslanec Maxon, vyhlasujem päťminútovú prestávku tak, ako bolo žiadané. (Hlasy v rokovacej sále.) Po päťminútovej prestávke. (Päťminútová prestávka.) Z. Martináková, podpredsedníčka NR SR: Vážené poslankyne, vážení poslanci, pokračujeme po päťminútovej prestávke. Ideme hlasovať o postúpení návrhu zákona do tretieho čítania.
Puci, Róbert, poslanec NR SR (2017-10-18):
Ďakujem pekne. Pán kolega Galek, keďže sme kolegovia z výboru, diskutovali sme o tom – aj diskutovali – dnes na výbore ste už časť svojho vystúpenia viac-menej povedali a takisto som z médií zachytil niektoré vaše vyjadrenia, tak ma veľká časť vášho vystúpenia neprekvapila. Ale čo ma prekvapilo, bolo to, že vy podľa mňa spochybňujete prebratie kontroly nad Vodnou elektrárňou Gabčíkovo. Neviem, vám vadí, že štát sa naspäť dostal, tvrdíte síce, že nie k majetku, ale k tej samotnej prevádzke Vodného diela Gabčíkovo, ktoré podľa mňa aj podľa vyjadrenia súdu bolo neoprávnené poskytnutie privatizérovi? Potom sa vás chcem opýtať, koho vy tu dnes zastupujete – Enel alebo Slovenskú republiku?
Pollák, Peter, poslanec NR SR (2021-05-03):
Ďakujem za slovo. Pán Tomáš, stavme sa! Stavme sa o to, že táto rozprava pôjde na Facebook, na Instagram a na TikTok. Vystúpenie populistické, iba odkopírované to, čo hovorili vaši predchodcovia, už vám len chýbal klopák, púder a rúž, tak ako to robí Mazurek, ináč by to bolo dokonalé. Stavme sa, naozaj, stavme sa. A začiatok tej vašej rozpravy ste neodhadli, zháňali ste tu členov vlády, bol tu samotný premiér, vy ste tu omieľali stále Matoviča a Matovič už nie je premiér, premiérom je Eduard Heger, ktorému sa dnes vyslovuje dôvera. Ten začiatok ste naozaj neodhadli a skôr ste sa strápnili a to vystúpenie bolo iba také odkopírované, taká povinná jazda, keď to urobili vaši predchádzajúci kolegovia, že tu kydali na tú vládu, tak vy ste nemohli vytŕčať z radu a museli ste sa zapojiť do tohto a iba povedať to, čo vlastne kolegovia. Naozaj stavme sa, že, ja hovorím, že táto rozprava pôjde na TikTok, na Instagram a na Facebook a budete zháňať ďalších followerov.
P. Paška, predseda NR SR: (2007-05-09):
informácii Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky . Poprosím pani predsedníčku pani poslankyňu Renátu Zmajkovičovú, aby nám podala informáciu.
Babič, Ján, poslanec NR SR (2013-06-20):
Pani podpredsedníčka, dajte, prosím, hlasovať o vládnom návrhu zákona s návrhom gestorského výboru uvedený vládny návrh zákona schváliť.
Kollár, Boris, predseda NR SR (2023-05-18):
Procedurál – pán poslanec Matovič. (Ruch v sále. Reakcie z pléna.) Prosím, ukľudnime sa. Všetci vieme, že už kampaň začala, ale, prosím pekne, držme ešte aspoň akú-takú kultúru. Nech sa páči, pán poslanec Matovič.
Bugár, Béla, podpredseda NR SR (2017-02-14):
Nech sa páči, otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Pán spravodajca, záverečné hlasovanie, odporúčanie.
Taraba, Tomáš, poslanec NR SR (2020-04-07):
Ďakujem za slovo. Ctená snemovňa, vážený pán minister, máme tu druhý balík pomoci, ktorý je adresovaný ľuďom. Chcel by som povedať, že považujem za neštandardné, že opäť sa potvrdzuje, že víťazom v tejto kríze budú banky na Slovensku. Ideme odkladať ľuďom splátky s tým, že v skutočnosti prichádza k navýšeniu cien úverov, pretože žiadne úroky sa ľuďom neodpúšťajú, čo je pochopiteľné. Veď keď si niekto úver zobral, tak má vyplatiť úroky. To je v poriadku. Ale treba ľuďom potom jasne povedať, že ak požiadajú o odklad týchto splátok, tak úver sa im predlžuje a predražuje o ďalšie úroky. To je prvá vec. Druhá vec. Som prekvapený, že sú tam dosť asociálne prvky v tom návrhu, pretože do 29. februára 2020, ak banka podľa návrhu eviduje voči dlžníkovi nedoplatok 100 eur a viac, môže odmietnuť predĺženie, alebo teda túto benevolenciu, že, že môže dôjsť k odkladu pri splácaní úverov. Ja si myslím, že skôr by sme tam mali zakomponovať, že ak niekto dlží banke 100 eur a viac, tak banka by mu mala dať možnosť tých 100 eur zaplatiť a následne by to nemal byť dôvod na to, aby mal odmietnuté predĺženie splatnosti úveru. Ale dobre, keď teda ideme cestou, že banky poskytnú niekomu úvery a tým pádom sa nemajú dôvod tváriť nejak solidárne so svojimi, so svojimi dlžníkmi, čo je legitímne, tak ja si myslím, že, pán minister, netreba byť v polohe, že my niečo vyrokuvávame a či nám ustúpia, neustúpia. Minule sme potvrdili, že 500 mil. mesačne z Európskej centrálnej banky pôjde cez komerčné banky na Slovensku, kde si oni budú pri pomoci podnikateľom vlastne účtovať normálny riadny nejaký úrok. Nebudú na tom stratové. V tomto prípade ide o úvery, kde bude ručiť Slovenská republika, takže je to úplne, je to úplne pre komerčné banky úžasný biznis, že budú mať proste úroky a nebudú niesť absolútne žiadne riziko. To riziko bude niesť Slovenská republika. Tak potom príďme s iniciatívou – a to vám dávam len tak do pozornosti –, že zdaňme potom 100 % tieto úroky alebo 80 %, ktoré komerčné banky zarobia na biznise, ktorý je úplne bezrizikový a ktorý je možný len vďaka tomu, že Európska centrálna banka tie peniaze poskytne preto, lebo štát za ne bude ručiť. Ja si myslím, že toto je potom úplne férové, a povedať, že áno. Myslím si, že netreba ľudí úplne šponovať, pretože ak sa pozrieme na tie jednotlivé návrhy, nemáme dobrý pocit, že sa tu predkladajú stále nejaké návrhy, ktoré s koronavírusom nič nesúvisia. Nerobíte to vy, ale minister životného prostredia, vidíme, že zrazu ide obhajovať, aby Coca-Cola nemusela, nemusela platiť za plastové fľaše, pretože veď koronavírus spôsobí nejakú krízu. Každý by mal niesť svoj, svoj diel vlastne nejakej solidarity a zodpovednosti. A práve preto vás prosím, zakomponujme voči slovenským spotrebiteľom možnosť, aby si mohli dať do poriadku svoje podlžnosti voči bankám pred tým, ako požiadajú o splatnosť týchto úverov, proste aby nikto od toho nebol odtrhnutý. Ďakujem pekne.
Grendel, Gábor, poslanec NR SR (2024-02-23):
Ďakujem pekne a ďakujem za všetky faktické poznámky. Áno, to kľúčové slovo je tá šarapata, ktorú spomínal potom neskôr zvolený generálny prokurátor Maroš Žilinka. Pretože inak hovoril o tomto paragrafe, keď bol kandidátom na generálneho prokurátora a inak už keď bol zvolený. Čiže my týmto návrhom v podstate plníme program kandidáta na generálneho prokurátora Maroša Žilinku. Aj preto by ste to mohli, kolegovia z vládnej koalície, podporiť. Pán poslanec Janas, povedali ste, že skúsenosti ukazujú, že treba tento paragraf. No treba ho v prípade, súhlasím, treba ho v prípade, keď sú podstatné pochybenia v tom prípravnom konaní. Áno, a tak to my navrhujeme. Vtedy je to oprávnené. No a pán poslanec Migaľ, k vašej faktickej poznámke. My sme ho zvolili, no keď si pozriete počet hlasov, tak vy ste vtedy neboli v Národnej rade, ale je zjavné, že aj vaši kolegovia ho volili. Takže nedá sa povedať, že len vtedajšia koalícia volila pána generálneho prokurátora. Žiaľ, možnože aj to mal byť aj taký prvý signál, že niečo sa tu pečie. No a máte pravdu. Mali sme ústavnú väčšinu a nepodarilo sa nám zrušenie tohto paragrafu, alebo zmenu tohto paragrafu sa nám nepodarilo presadiť, ale viete, to keď ste v koalícii, tak sa naučíte, že nie všetko sa vám podarí presadiť. Aj vy ste chceli lacnejšie potraviny a nepodarilo sa vám to presadiť. Chceli ste lacnejšie energie a nepodarilo sa vám to presadiť. Navrhovali ste plný 13. dôchodok, ani to sa vám nepodarilo presadiť. Proste v koalícii to tak je.
Jurinová, Erika, podpredsedníčka NR SR (2015-09-16):
Pán poslanec Blaha.
P. Frešo, poslanec: (2007-09-04):
Ale ja by som sa chcel dostať aj k otázke médií ako takých v demokracii. A médiá a sloboda médií je nevyhnutný predpoklad pre demokraciu. A to, čo ste predviedli, pán minister, bol útok na médiá. Vy ste obvinili médiá z toho, že organizujú nejakú štvavú kampaň. Niekto viac, niekto menej. Ja to beriem ako útok na médiá, na slobodu médií a beriem to ako útok na podstatu demokracie, kde sloboda slova má svoje miesto. To znamená, že obávam sa ďalších krokov, aké vláda navrhne a so svojou koaličnou väčšinou si presadí. K tomu samotnému meritu, kde ste hovorili o tom, čo sa udialo na dvore pani ministerky. No, ja neviem ako poslanec,  čo sa udialo na dvore pani ministerky, ani v akej kondícii sa nachádza jej pes. Ale od toho, samozrejme, máme orgány, ktoré takéto prípady môžu riešiť. Ale taký ten môj pocit mi hovorí, že je vrcholne trápne, keď sa nejakým psom na dvore zapodieva vláda. Ďakujem pekne. (Potlesk.)
Tomáš, Erik, poslanec NR SR (2021-10-27):
Vrcholom všetkého bolo vyhlásenie pána Sulíka na tripartite, ale myslím, že to povedal aj v tom parlamente, tuná, že... (povedané so smiechom), pokiaľ bude mierna zima, no tak vydržíme, v pohode s plynom, ale pokiaľ bude tuhá zima, tak vo februári máme problém, ale on má hneď riešenie, vypneme niektoré fabriky. Takto sa riadi štát? Takto sa riadi táto krajina? No to si rovno mohol podpísať demisiu! On povie ľuďom, však keď bude zle, tak vypneme nejakú výrobu, nebudete pracovať, vybavená vec. Toto je, proste to je nonsens, pre mňa to je naozaj nepochopiteľné. Tu už mnohé domácnosti padajú na hubu, podniky odstavujú postupne výrobu, mestá a obce vypínajú verejné osvetlenie, čím ohrozujú aj bezpečnosť svojich občanov, a Sulík tu niečo tliacha o vykrúcaní žiaroviek! Toto je riešenie! A to je také typické pre pána Sulíka aj celú SaS, pretože oni ľudí nevidia, resp. pre nich sú ľudia len čísla v excelovských tabuľkách, len čísla v excelovských tabuľkách. Pán Sulík by najradšej kúpil teplý rožok v nedeľu a ešte lepšie, keby mu ho predávala 70-ročná stará pani dôchodkyňa, ktorá už mala byť na dôchodku, ale nemôže, lebo zrušil dôchodkový strop. Veď pani Zemanová, šéfka poslaneckého klubu SaS, aj naznačila, aký majú vzťah k dôchodcom, SaS, keď povedala, že nech pekne čakajú v rade na vakcínu, lebo už neznamenajú žiadny ekonomický alebo nemajú žiadny ekonomický prínos pre krajinu. Toto povedala šéfka poslaneckého klubu SaS! Zrušili obedy zadarmo, lebo tvrdia, že daňový bonus bude nejakou kompenzáciou. Pritom nám išlo o obnovenie stravovacích návykov, išlo nám o to, aby sa čo najviac detí dostalo k teplému obedu. Teraz ten počet úplne klesne. A viete, čo sa stane pre pána ekonóma Sulíka, čo sa stalo zrušením obedov zadarmo? To nehovorím ja, analytici Štatistického úradu, zrušenie obedov zadarmo výrazne zvýšilo infláciu v septembri o 0,5 %. (Ruch v sále a zaznievanie gongu.) Toto sú tí odborníci, toto je pán Sulík. No a potom, samozrejme, kľúčové riešenie – zrušenie úradov práce. Človeče, keď stratíš prácu, ešte ti ju ani nemá kto zohnať, pretože Sulík ako šetrenie odporúča rušenie úradov práce. No proste des. Už sme doteraz vedeli, že Sulíkovi chýba akákoľvek empatia, ale to, že je aj neschopný, definitívne potvrdzuje to, ako sa nevie postaviť k riešeniu energetickej krízy. A preto ja aj všetci poslanci za stranu HLAS – sociálna demokracia budeme hlasovať za odvolanie pána Sulíka. Ďakujem pekne. (Ruch v sále.)